Paolo Uccello

**Paolo di Dono di Paolo**, dich **Paolo Uccello** (Florença, 1397 – Florença, 1475), es un pintre italian de la primièra Renaissença, filh de Dono di Paolo, cirurgian e barbièr, e d'Antonia di Giovanni del Beccuto.

## Biografia
Paolo Uccello foguèt un pintre del Quattrocento (sègle XV) que marquèt l'istòria de la pintura per son mestritge de las novèlas règlas de la Perspectiva. Foguèt d'en primièr aprendís en çò de Lorenzo Ghiberti entre 1407 e 1414 environ, ailà faguèt coneissença amb de pintres coma Masolino, Donatello e Michelozzo. Participèt a l'epòca a las finicions de la pòrta del batistèri de Florença. Aprèp aver recebut las formacions de pintre, escultor, orfèbre e arquitècte, rejonhèt en 1424 la *Companhiá dels pintres de San Luca* e foguèt apelat un an pus tard per tornar far las mosaïcas de la basilica de San Marco (Venècia) destruidas per un encendi. En 1432 trabalhèt a la realizacion de la copòla de la glèisa de *[[Santa Maria del Fiore]]*. Recebèt sa primièra comanda monumentala en 1436 e realizèt la fresca lo *Monument equèstre*, dedicat al *condottiere* anglés John Hawkwood. Tota sa vida, faguèt de sas recèrcas sus la perspectiva una vertadièra passion anant de vegadas cap a l'obsession, rason per la quala lo critiquèron sos contemporanèus e l'escaissèron, *Uccello* ( en italian), segurament per causa de sos capricis e sa distraccion. Pr'aquò aquela istòria seriá una legenda, auriá apertengut a una anciana familha florentina exiliada a Bolonha, los Ucceli.

Segon *[[Le Vite]]* de Giorgio Vasari, Paolo Uccello acabèt sa vida en 1475 « solet, excentric, malencòni e paure ».

## Qualques òbras

Imatge:Saint George and the Dragon by Paolo Uccello (Paris) 01.jpg|*Sant Jòrdi esternissent lo dragon*, 1439-1440 (París, Musèu Jacquemart-André).
Imatge:Paolo Uccello Heiliger Georg und der Drachen 1 470.jpg|*Sant Jòrdi esternissent lo dragon*, 1450-1455 (Londres, National Gallery).
Imatge:Paolo uccello, martirio di santo stefano.jpg|*Lapidacion de sant Estève*.
Imatge:Deluge, Waters Subsiding and Noah Stories by Paolo Uccello 01.jpg|*Lo Deluvi*.


### Principalas
 
* *Sant Jòrdi e lo dragon* (entre 1439 e 1440, destrempa sus fusta, 52 cm × 90 cm, *National Gallery*, Londres, Anglatèrra)
* *Lo Deluvi* (1446-1448, *Chiostro Verde de la Santa Maria Novella*, Florença) : aquela pintura murala es una experiéncia de Paolo Uccello sus la representacion ont cerquèt los limits de la perspectiva en l'accentuant al maximum.
* *La Batalha de San Romano* (destrempa sus pibol, 182 cm × 320 cm)Aquela òbra en tres panèls independents executada entre 1456 e 1460 es una de las pus conegudas de Paolo Uccello. Comandada pels Medicis, representa una scèna de l'istòria de Florença datant de 1432. Los tres episòdis son repartits dins tres païses : 
** en Itàlia al  Palais dels Oficis de Florença, 
** en Anglatèrra a la National Gallery de Londres  
** en França al Musèu del Lovre de París.

* *La [[Tebaïda]]* (o *Scene della vita di santi e di alcuni monaci*) - Galleria dell'Accademia de Florença - pintada entre 1450 et 1475, es una larga fresca representant la vida de sants dins lor activitat monacala.

### Lista cronologica
* *Renonciacion* (env. 1420–1425) - Ashmolean Museum, Oxford
* *La Creacion e la Casuda* (env. 1424–1425) -  Chiostro Verde, glèisa de Santa Maria Novella, Florença
* *Adoracion dels magues* (env. 1431–1432) - Staatliche Kunsthalle, Karlsruhe
* *Sant Jòrdi e lo dragon* (env. 1431) - National Gallery of Victoria, Melbourne
* Poliptic (env. 1433) - Museo Arcivescovile di Castello, Florença
* Frescas de la capèla dell' Assunta (env. 1434–1435) - Duomo, Prato
* *Monjas amb dos enfants * (env. 1434–1435) - Colleccion Contini-Bonacosi, Florença
* *[[Monument equèstre de Sir John Hawkwood]]* (Giovanni Acuto)   (env. 1436), fresca - Duomo, Florença
* *[[La Batalha de San Romano]]*, tres panèls dispersats entre la National Gallery, lo Musèu del Lovre e los Oficis
* *Sant Jòrdi e lo dragon* (env. 1439–1440) - Musèu Jacquemart-André, París
* Panèl del relòtge amb profètas e evangelistas (1443) - Duomo, Florença
* *Resurreccion* (1443-1444) - veirièra, Duomo, Florença
* *Nativitat* (1443-1444) – veirièra, Duomo, Florença
* *Istòria de Noè* (env. 1447) -  Chiostro Verde, Santa Maria Novella, Florença
* *Scènas de la vida monastica* (env. 1447–1454) - San Miniato al Monte, Florença
* * Sant Jòrdi e lo dragon* (env. 1450-55) - National Gallery, Londres
* *Crucifixion* (env. 1457–1458) - Thyssen-Bornemisza Collection, Madrid
* *Vidas dels sants paires* (env. 1460–1465) - Galleria dell'Accademia de Florença
* *Miracle de la profanacion de l'ostia* (1467–1468) - predèla, Galleria Nazionale delle Marche, palais ducal, Urbin)
* *Caça dins la forèst* (env. 1470) - Ashmolean Museum, Oxford

## Referéncias


## Bibliografia

*  James Bloedé, *Paolo Uccello et la représentation du mouvement : regards sur La Bataille de San Romano*, Paris, École nationale supérieure des beaux-arts, " Espaces de l'art ", réédition 2006. 

*  Jean-Louis Schefer, *Le déluge, Paolo Uccello*, Paris, POL, 1999. 

*  vidèo : *Vacarmes en Toscane, Paolo Uccello* d'Alain Jaubert, collection Palettes. Considérations sur le peintre, en particulier sur *la Bataille de San Romano*